Izvajanje posebnih ukrepov za nadzorovane nekarantenske škodljive organizme pri pridelavi razmnoževalnega materiala in sadik sadnih rastlin v Sloveniji – KOŠČIČARJI (Priloga 3 Pravilnika o trženju razmnoževalnega materiala in sadik sadnih rastlin, namenjenih za pridelavo sadja (Uradni list RS, št. 67/16, 18/20,  67/20 in 56/25).
	NNŠO/vrsta rastlin
	Predpisani posebni ukrepi
	Status NNŠO v Sloveniji
	Izvajanje posebnih ukrepov pri pridelavi razmnoževalnega materiala in sadik sadnih rastlin v Sloveniji

	Pseudomonas syringae pv. persicae (Prunier, Luisetti &. Gardan) Young, Dye & Wilkie 
(bakterijski rak koščičarjev)
na
Prunus persica (L.) Batsch (breskev, nektarina)
Prunus salicina Lindley (kitajsko-japonska sliva)
 – rastline za saditev, razen semen
	1. Razmnoževalni material in sadike se pridelujejo na območjih, za katera je znano, da so prosta Pseudomonas syringae pv. persicae (Prunier, Luisetti & Gardan) Young, Dye & Wilkie, 
ali
2. na razmnoževalnem materialu in sadikah na enoti pridelave v zadnji popolni rastni dobi niso bili opaženi simptomi Pseudomonas syringae pv. persicae (Prunier, Luisetti & Gardan) Young, Dye & Wilkie, vse simptomatične rastline v neposredni bližini pa so bile izruvane in takoj uničene, 
ali
3. simptomi Pseudomonas syringae pv. persicae (Prunier, Luisetti & Gardan) Young, Dye & Wilkie so bili na enoti pridelave v zadnji popolni rastni dobi opaženi pri največ 2% razmnoževalnega materiala in sadik, navedeni razmnoževalni material in sadike ter vse simptomatične rastline v neposredni bližini pa so bili izruvani in takoj uničeni.
	Odsoten: ni zabeležk o škodljivem organizmu.
	V rastni dobi se izvajajo redni vizualni pregledi razmnoževalnega materiala (1) in sadik na enoti pridelave (2) in v neposredni bližini (3).
RPL (4) se izda, če pri vizualnih pregledih v zadnji popolni rastni dobi na razmnoževalnem materialu in sadikah na enoti pridelave in na rastlinah v neposredni bližini niso bili opaženi simptomi bakterijskega raka koščičarjev.

Če so pri vizualnih pregledih na razmnoževalnem materialu in sadikah na enoti pridelave ali na rastlinah v neposredni bližini opaženi simptomi bakterijskega raka koščičarjev, se o tem obvesti pristojnega inšpektorja in izvedejo ukrepi iz 2. in 3. točke. 
RPL se v tem primeru izda le, če: 
· se ves simptomatični razmnoževalni material in sadike na enoti pridelave ter vse simptomatične rastline v neposredni bližini izruvajo in uničijo (5) in
· v zadnji rastni dobi na razmnoževalnem materialu in sadikah na enoti pridelave ni ugotovljenih skupaj več kot 2% razmnoževalnega materiala in sadik s simptomi bakterijskega raka koščičarjev.

	Xanthomonas arboricola pv. pruni (Smith) Vauterin et al. 
(bakterijska pegavost koščičarjev)
na
Prunus sp. 
– rastline za saditev, razen semen
	1. Razmnoževalni material in sadike se pridelujejo na območjih, za katera je znano, da so prosta Xanthomonas arboricola pv. pruni (Smith) Vauterin et al.,
ali
2. na razmnoževalnem materialu in sadikah na enoti pridelave v zadnji popolni rastni dobi niso bili opaženi simptomi Xanthomonas arboricola pv. pruni (Smith) Vauterin et al., vse simptomatične rastline v neposredni bližini pa so bile izruvane in takoj uničene,
ali
3. simptomi Xanthomonas arboricola pv. pruni (Smith) Vauterin et al. so bili na enoti pridelave v zadnji popolni rastni dobi opaženi na največ 2% razmnoževalnega materiala in sadik, pri čemer so bili navedeni razmnoževalni material in sadike ter vse simptomatične rastline v neposredni bližini izruvani in takoj uničeni.
	Navzoč: samo na nekaterih območjih
	V rastni dobi se izvajajo redni vizualni pregledi razmnoževalnega materiala (1) in sadik na enoti pridelave (2) in v neposredni bližini (3).
RPL (4) se izda, če pri vizualnih pregledih v zadnji popolni rastni dobi na razmnoževalnem materialu in sadikah na enoti pridelave in na rastlinah v neposredni bližini niso bili opaženi simptomi bakterijske pegavosti koščičarjev.

Če so pri vizualnih pregledih na razmnoževalnem materialu in sadikah na enoti pridelave ali na rastlinah v neposredni bližini opaženi simptomi bakterijske pegavosti koščičarjev, se RPL izda samo pod naslednjimi pogoji:
· ves simptomatični razmnoževalni material in sadike na enoti pridelave ter vse simptomatične rastline v neposredni bližini se izruvajo in uničijo (5) in
· v zadnji rastni dobi na razmnoževalnem materialu in sadikah na enoti pridelave ni ugotovljenih skupaj več kot 2% razmnoževalnega materiala in sadik s simptomi.

OPOMBA:
RPL za varovana območja za bakterijsko pegavost koščičarjev (Severna Irska) se izda le, če so izpolnjene zahteve za varovano območje za Xanthomonas arbocicola pv. pruni  (Priloga X k Uredbi 2019/2072/EU, Točka 11).

	Candidatus Phytoplasma prunorum Seemüller & Schneider 
(leptonekroza koščičarjev /ESFY/)
na
Prunus sp. 
– rastline za saditev, razen semen
	1. Razmnoževalni material in sadike se pridelujejo na območjih, za katera je znano, da so prosta Candidatus Phytoplasma prunorum Seemüller & Schneider, 
ali
2. na razmnoževalnem materialu in sadikah na enoti pridelave v zadnji popolni rastni dobi niso bili opaženi simptomi Candidatus Phytoplasma prunorum Seemüller & Schneider, vse simptomatične rastline v neposredni bližini pa so bile izruvane in takoj uničene, 
ali
3. simptomi Candidatus Phytoplasma prunorum Seemüller & Schneider so bili na enoti pridelave v zadnji popolni rastni dobi opaženi pri največ 1 % razmnoževalnega materiala in sadik, navedeni razmnoževalni material in sadike ter vse simptomatične rastline in rastline v neposredni bližini so bili izruvani in takoj uničeni, s testiranjem reprezentativnega vzorca preostalega asimptomatičnega razmnoževalnega materiala in sadik v partijah, v katerih so bile odkrite simptomatične rastline, pa je bilo ugotovljeno, da niso okuženi s Candidatus Phytoplasma prunorum Seemüller & Schneider.
	Navzoč: na vseh delih območja.
	V rastni dobi se izvajajo redni vizualni pregledi razmnoževalnega materiala (1) in sadik na enoti pridelave (2) in v neposredni bližini (3).
RPL (4) se izda, če pri vizualnih pregledih v zadnji popolni rastni dobi na razmnoževalnem materialu in sadikah na enoti pridelave in na rastlinah v neposredni bližini niso bili opaženi simptomi leptonekroze koščičarjev /ESFY/.

Če so pri vizualnih pregledih opaženi simptomi ESFY na rastlinah v neposredni bližini, se RPL izda samo, če se vse simptomatične rastline v neposredni bližini izruvajo in takoj uničijo.

Če so pri vizualnih pregledih simptomi ESFY opaženi na razmnoževalnem materialu in sadikah na enoti pridelave, se RPL izda samo, če:
· se ves simptomatični razmnoževalni material in sadike na enoti pridelave takoj izruvajo in uničijo (5), izruvajo in uničijo se tudi vse simptomatične rastline v neposredni bližini, in 
· v zadnji rastni dobi na enoti pridelave ni ugotovljenih skupaj več kot 1% razmnoževalnega materiala in sadik s simptomi ESFY in
· se reprezentativni delež preostalega asimptomatičnega razmnoževalnega materiala in sadik iz partij, v katerih so bile ugotovljeni simptomi, vzorči za testiranje na Candidatus Phytoplasma prunorum (leptonekroza koščičarjev /ESFY/), in so rezultati testiranj negativni.

VZORČENJE (6)
Reprezentativni delež rastlin, ki se vzorčijo, predstavlja:
· 5 % asimptomatičnih matičnih rastlin iz vsake partije, v kateri so bile ugotovljene simptomatične matične rastline (oziroma najmanj 1 matična rastlina/partijo); 
· 0,2 % asimptomatičnih sadik iz vsake partije, v kateri so bile ugotovljene simptomatične sadike (oziroma najmanj 5 sadik/partijo).
Vzorčijo se korenine. Od vsake rastline se odvzame 2 do 3 stranske korenine na različnih mestih. Korenine naj bodo 10 do 30 cm dolge. 
Odvzeti vzorci se za testiranje združujejo, in sicer se v 1 vzorec za testiranje združijo vzorci, odvzeti od največ 5 matičnih rastlin ali od največ 5 sadik (vzorci morajo biti odvzeti od rastlin iz iste partije).

	Plum pox virus
(virus šarke /PPV/) 
na 
Prunus sp. 
– rastline za saditev
	1. Razmnoževalni material in sadike so pridobljeni iz prepoznanega vira materiala, katerega reprezentativni delež je bil v prejšnjih treh rastnih dobah vzorčen in testiran na prisotnost Plum pox virusa, pri čemer je bilo ugotovljeno, da niso okuženi s tem škodljivim organizmom; 
in
2. razmnoževalni material in sadike se pridelujejo na območjih, za katera je znano, da o prosta Plum pox virusa, 
ali
3.a) na razmnoževalnem materialu in sadikah na enoti pridelave v zadnji popolni rastni dobi niso bili opaženi simptomi Plum pox virusa, vse simptomatične rastline v neposredni bližini pa so bile izruvane in takoj uničene, in
3.b) v primeru simptomatičnih rastlin v neposredni bližini se reprezentativni delež sadik, ki pri vizualnem pregledu ne kažejo simptomov Plum pox virusa, vzorči in testira na podlagi ocene tveganja za okužbo teh sadik s Plum pox virusom, 
ali
4. simptomi Plum pox virusa so bili na enoti pridelave v zadnji popolni rastni dobi opaženi pri največ 1 % razmnoževalnega materiala in sadik, navedeni razmnoževalni material in sadike ter vse simptomatične rastline v neposredni bližini so bili izruvani in takoj uničeni, s testiranjem reprezentativnega vzorca preostalega asimptomatičnega razmnoževalnega materiala in sadik v partijah, v katerih so bile odkrite simptomatične rastline, pa je bilo ugotovljeno, da niso okuženi s Plum pox virusom.
	Navzoč: na vseh delih območja.
	V rastni dobi se izvajajo redni vizualni pregledi razmnoževalnega materiala (1) in sadik na enoti pridelave (2) in v neposredni bližini (3).

1) Ukrepi pri pridelavi razmnoževalnega materiala
RPL (4) se za razmnoževalni material izda, če:
a) se reprezentativni delež matičnih rastlin, od katerih je razmnoževalni material pridobljen, vzorči in testira na virus šarke /PPV/:
· vsakih pet let, če so matične rastline v objektu s fizično zaščito pred okužbo ali
· vsaka tri leta, če so matične rastline na prostem, brez fizične zaščite pred okužbo in
b) pri vizualnih pregledih v zadnji popolni rastni dobi na matičnih rastlinah na enoti pridelave in na rastlinah v neposredni bližini niso bili opaženi simptomi virusa šarke /PPV/.
Če so simptomi PPV v zadnji popolni rastni dobi opaženi v neposredni bližini, se RPL izda le, če se rastline s simptomi takoj izruvajo in uničijo (5).
Če so simptomi PPV v zadnji popolni rastni dobi opaženi na enoti pridelave, se RPL izda le, če:
· se vse simptomatične matične rastline na enoti pridelave (3) izruvajo in takoj uničijo (5), izruvajo in uničijo se tudi vse morebitne simptomatične rastline v neposredni bližini, in
· v zadnji rastni dobi na enoti pridelave ni ugotovljenih skupaj več kot 1% matičnih rastlin s simptomi PPV in
· se reprezentativni delež preostalih asimptomatičnih matičnih rastlin iz partij, v katerih so bili ugotovljeni simptomi, vzorči za testiranje na Plum pox virus (virus šarke /PPV/), in so rezultati testiranj negativni.

2) Ukrepi pri pridelavi sadik
RPL (4) se za sadike izda, če:
· se za pridelavo sadik uporabi razmnoževalni material, pridobljen od matičnih rastlin, ki so izpolnjevale pogoje za izdajo RPL (gl. prejšnjo točko) in
· pri vizualnih pregledih v zadnji popolni rastni dobi na sadikah na enoti pridelave in na rastlinah v neposredni bližini niso bili opaženi simptomi virusa šarke /PPV/.
Če so simptomi PPV v zadnji popolni rastni dobi opaženi v neposredni bližini, se RPL izda le, če se:
· rastline s simptomi takoj izruvajo in uničijo (5) in
· reprezentativni delež sadik na podlagi ocene tveganja vzorči za testiranje na Plum pox virus (virus šarke /PPV/), in so rezultati testiranj negativni.
Če so simptomi PPV v zadnji popolni rastni dobi opaženi na sadikah na enoti pridelave, se RPL izda samo pod naslednjimi pogoji: 
· sadike s simptomi se takoj izruvajo in uničijo (5), izruvajo in uničijo se tudi vse morebitne simptomatične rastline v neposredni bližini, in
· v zadnji rastni dobi na enoti pridelave ni ugotovljenih skupaj več kot 1% sadik s simptomi PPV in
· reprezentativni delež preostalih asimptomatičnih sadik iz partij, v katerih so bili ugotovljeni simptomi, se vzorči za testiranje na Plum pox virus (virus šarke /PPV/), in so rezultati testiranj negativni.

VZORČENJE (6)
Reprezentativni delež matičnih rastlin in sadik predstavlja (razen pri češnjah in višnjah):
· če vzorčijo matične rastline v objektih s fizično zaščito (vsakih 5 let): 5 % naključno izbranih matičnih rastlin, ki so na enoti pridelave, vendar ne manj kot 2 matični rastlini
· če se vzorčijo so matične rastline na prostem (vsaka 3 leta): 5 % naključno izbranih matičnih rastlin, ki so na enoti pridelave, vendar ne manj kot 5 matičnih rastlin;
· če se vzorčijo asimptomatične matične rastline na enoti pridelave, na kateri so ugotovljeni simptomi PPV: 5% asimptomatičnih matičnih rastlin iz vsake partije, v kateri so bile ugotovljene simptomatične matične rastline (oziroma najmanj 1 matična rastlina/partijo);
· če se vzorčijo sadike na enoti pridelave, kjer so bile na rastlinah v neposredni bližini ugotovljeni simptomi PPV: 0,1% naključno izbranih sadik na vsej enoti pridelave (oziroma najmanj 8 sadik); 
· če se vzorčijo sadike na enoti pridelave, na kateri so bili na sadikah ugotovljeni simptomi PPV: 0,2% asimptomatičnih sadik iz vsake partije, v kateri so bile ugotovljene simptomatične sadike (oziroma najmanj 4 sadike/partijo).
Nabiramo polno razvite, zelene in sočne liste, ki jih odtrgamo iz sredine poganjka.
Vzorčenje matičnih rastlin: vzorec predstavlja 8 listov, ki jih naberemo naključno okoli cele rastline (4 x 2 lista); liste naberemo v notranjem (senčnem) delu v sredini krošnje.
Vzorčenje sadik: vzorec predstavlja 8 listov, ki jih odvzamemo od 4 sadik iste partije (po 2 lista od 1 sadike).

	Tomato ringspot virus /TRSV/
virus obročkaste pegavosti paradižnika
Prunus L.., 
- rastline za saditev, razen peloda in semen
	Posebni ukrepi bodo predpisani v spremembi Direktive 2014/98 in preneseni v Pravilnik o trženju razmnoževalnega materiala in sadik sadnih rastlin, namenjenih za pridelavo sadja.

	Odsoten: potrjeno s preiskavo
	_


OPOMBE:
(1) Razmnoževalni material sadnih rastlin: matične rastline sort in podlag ter ves material, pridobljen od matičnih rastlin: cepiči, potaknjenci, podlage ipd. (razen semena).
(2) Enota pridelave: nasad matičnih rastlin (lahko je na prostem ali v zavarovanem prostoru), zarodišče podlag, drevesnica.
(3) Neposredna bližina enote pridelave: površina v oddaljenosti do 5 m od enote pridelave.
(4) RPL: rastlinski potni list.
(5) Priporočen način uničenja: sežig ali zakop. 
(6) Splošna navodila za vzorčenje so podana v Smernicah za izdajanje rastlinskih potnih listov, v Prilogi 7 - vzorčenje: Odvzem vzorcev glede na skupino škodljivih organizmov.
